**\_\_\_\_\_\_\_\_\_** *(naziv/ime),*\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ ki ga/jo zastopa \_\_\_\_\_\_\_\_\_\_\_\_\_\_\_\_ (v nadaljevanju **prostovoljska organizacija**).

in

***\_\_\_\_\_\_\_\_\_*** *(ime in priimek),* \_\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ (v nadaljevanju: **prostovoljec**)

sklepata

**D O G O V O R O P R O S T O V O L J S K E M D E L U**

1. **člen**

**(uvodne ugotovitve)**

1. Stranki dogovora uvodoma ugotavljata in si priznavata:

* da je prostovoljska organizacija neprofitna, nepridobitna in nevladna organizacija,
* da želi prostovoljec sodelovati v dejavnostih prostovoljske organizacije po svoji svobodni volji in brez pričakovanj plačila posrednih ali neposrednih materialnih koristi zase, temveč bo delo opravljal v dobro drugih.

1. Prostovoljec in prostovoljska organizacija sklepata ta dogovor z namenom ureditve medsebojnih pravic in obveznosti v zvezi s prostovoljskim delom prostovoljca za prostovoljsko organizacijo.
2. **člen**

**(prostovoljsko delo)**

1. Prostovoljec bo prostovoljsko delo po tem področju opravljal na sledečem področju prostovoljskega dela: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Prostovoljec ima na podlagi tega dogovora sledeče delovne naloge:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Prostovoljec bo prostovoljsko delo opravljal na podlagi vsakokratnega predhodnega poziva prostovoljske organizacije, ki mu bo ob tem predala tudi potrebno opremo, dokumentacijo ali navodila.
2. Prostovoljec bo prostovoljsko delo opravljal v skladu s strokovnimi standardi in prejetimi navodili prostovoljske organizacije.
3. Prostovoljec bo prostovoljsko delo opravljal v kraju: \_\_\_\_\_\_\_\_\_, in sicer v sledečem časovnem obdobju: \_\_\_\_\_\_\_\_\_\_\_\_. Prostovoljec bo opravil predvidoma \_\_\_\_ ur prostovoljskega dela.
4. Prostovoljec ima pri opravljanju prostovoljskega dela pravico do dnevnega in tedenska počitka enako kot zaposlene osebe na podlagi zakona, ki ureja delovna razmerja.
5. Prostovoljec za opravljeno prostovoljsko delo ne bo zahteval plačila, nagrade, premoženjske koristi ali oprostitve kakšne njegove obveznosti.
6. **člen**

**(usposabljanje in mentorstvo)**

1. Prostovoljec in prostovoljska organizacija ugotavljata in soglašata, da prostovoljec že razpolaga z ustreznimi znanji ali izkušnjami za opravljanje prostovoljskega dela po tem dogovoru in njegovo usposabljanje ni potrebno. / Prostovoljska organizacija bo prostovoljca na lastne stroške ustrezno usposobila za prostovoljsko delo, in sicer z vključitvijo ali napotijo na sledeče usposabljanje: usposabljanje za \_\_\_\_\_\_\_\_\_\_\_\_\_\_\_\_\_\_\_.
2. Prostovoljec in prostovoljska organizacija ugotavljata in soglašata, da glede na naravo delo, potrebe in znanje prostovoljca, slednji ne potrebuje mentorja. / Prostovoljska organizacija prostovoljcu zagotovi mentorja, ki mu nudi strokovno pomoč in podporo med trajanjem prostovoljskega dela. Za mentorja se prostovoljcu določi \_\_\_\_\_\_\_\_\_, ki ga/jo lahko prostovoljec kontaktira osebno, preko e-pošte \_\_\_\_\_\_\_\_\_ ali po telefonu \_\_\_\_\_\_\_\_\_.
3. **člen**

**(varstvo pri delu)**

1. Prostovoljska organizacija bo izvajala vse potrebne ukrepe, ki bodo prostovoljcu zagotavljali varnost (v času usposabljanja,) v času opravljanja prostovoljskega dela ter v času prihoda in odhoda s kraja opravljanja tega dela, v kolikor se bo prostovoljsko delo opravljajo v okoliščinah, ki bi lahko ogrozile varnost, življenje ali zdravje prostovoljca. Ti ukrepi po potrebi vsebujejo preventivno opozarjanje na nevarnosti, zagotavljanje potrebne varnostne opreme in spremljanja prostovoljca pri prostovoljskem delu.
2. Prostovoljec bo prostovoljsko delo izvajal skrbno in ob upoštevanju navodil prostovoljske organizacije glede varstva pri delu.
3. Prostovoljec s podpisom tega dogovora izjavlja:

* da na njegovi strani ne obstajajo zdravstvene ali druge okoliščine, ki bi mu onemogočale ali bistveno oteževale izpolnjevanje obveznosti ali bi lahko ogrozile njegovo zdravje ali življenje in zdravje oseb, s katerim bo med opravljanjem prostovoljskega dela prihajal v stik in da ima urejeno obvezno zdravstveno zavarovanje.

1. Prostovoljska organizacija bo prostovoljca za čas opravljanja prostovoljskega dela na lastne stroške nezgodno zavarovala.
2. **člen**

**(povračilo stroškov)**

1. Prostovoljec in prostovoljska organizacija se dogovorita, da ima prostovoljec pravico do povračila stroškov, ki mu nastanejo v zvezi z opravljanjem prostovoljskega dela po tem dogovoru in sicer:

* pravico do povračila potnih stroškov prevoza na delo in z dela v višini \_\_\_\_ EUR za vsak polni kilometer razdalje;
* pravico do povračila stroškov za prehrano med opravljanjem prostovoljskega dela, za vsak dan, ko prostovoljec opravlja prostovoljsko delo štiri ure ali več, v višini 6,12 EUR;
* pravico do povračila stroškov prevoza na potovanju, na katerega je zaradi opravljanja prostovoljskega dela napoten s potnim nalogom, v višini \_\_\_\_ EUR na kilometer za vsak prevoženi kilometer z lastnim avtomobilom;
* pravico do plačila dnevnice, in sicer:
  + če traja potovanje zaradi opravljanja prostovoljskega dela nad 6 do 8 ur: 7,45 EUR,
  + če traja potovanje zaradi opravljanja prostovoljskega dela nad 8 do 12 ur: 10,68 EUR,
  + če traja potovanje zaradi opravljanja prostovoljskega dela nad 12 do 24 ur: 21,39 EUR

Višina dnevnice se zniža v skladu s 4. členom Uredbe o davčni obravnavi povračil stroškov in drugih dohodkov iz delovnega razmerja (Ur. l RS št. 140/2006, 76/2008) v primeru, da ima prostovoljec pravico do povračila stroškov prenočitve na potovanju, povezanim z izvajanjem prostovoljskega dela, ki vključujejo tudi plačilo zajtrka;

* pravico do povračila stroškov prenočitve na potovanju zaradi opravljanja prostovoljskega dela do višine dejanskih stroškov za prenočevanje, dokumentiranih z računi.

1. Prostovoljska organizacija bo prostovoljcu povrnila stroške iz tega člena do 15. v mesecu za pretekli mesec z nakazilom na njegov TRR št. \_\_\_\_\_\_\_\_\_\_\_\_\_\_\_\_\_\_\_\_, odprt pri banki: \_\_\_\_\_\_\_\_\_.

1. **člen**

**(poročilo o opravljenem prostovoljskem delu)**

Prostovoljec bo do 10. dne v mesecu za pretekli mesec prostovoljski organizaciji predložil mesečno poročilo o opravljenem prostovoljskem delu, ki vsebuje najmanj datum opravljanja prostovoljskega dela, kratek opis dela, vrsto dela in porabo ur. Vzorec mesečnega poročila pripravi prostovoljska organizacija.

1. **člen**

**(izdaja potrdila o opravljenem prostovoljskem delu)**

1. Prostovoljska organizacija bo prostovoljcu po opravljenem prostovoljskem delu izdala potrdilo o opravljenem prostovoljskem delu, v katerem bo navedla:

* podatke o prostovoljski organizaciji,
* podatke o prostovoljcu,
* podatke o trajanju in količini opravljenega prostovoljskega dela,
* kratek opis prostovoljskega dela,
* obseg stroškov, ki so bili povrnjeni prostovoljcu,
* spretnosti in znanja, ki jih je prostovoljec pridobil z usposabljanjem za prostovoljsko delo, z mentorstvom ali s prostovoljskim delom.

1. Na prošnjo prostovoljca bo prostovoljska organizacija potrdila opravljeno prostovoljsko delo prostovoljca v ustrezno evidenco neformalnega izobraževanja.
2. **člen**

**(varstvo osebnih podatkov)**

1. Prostovoljec se zaveže, da bo pri opravljanju prostovoljskega dela za prostovoljsko organizacijo varoval zaupne podatke prostovoljske organizacije in osebne podatke, ki bi mu bili pri prostovoljskem delu ali v zvezi z njim razkriti oziroma ki jih bo obdeloval v okviru opravljanja prostovoljskega dela. Prostovoljec bo osebne podatke obdeloval samo z namenom, s katerim so bili ti zbrani in jih ne bo posredoval tretjim osebam.
2. Prostovoljec s podpisom tega dogovora izjavlja, da je seznanjen s sledečimi akti prostovoljske organizacije, ki urejajo varstvo osebnih podatkov pri njemu in bo deloval po njih: Pravilnik o varstvu osebnih podatkov z dne \_\_\_\_\_\_\_\_\_.
3. **člen**

**(reševanje sporov)**

Prostovoljec in prostovoljska organizacija bosta morebitne spore v zvezi s tem dogovorom reševala po mirni poti.

1. **člen**

**(medsebojno obveščanje)**

Prostovoljec in prostovoljska organizacija se bosta medsebojno ažurno obveščala o kakršnihkoli okoliščinah ali spremembah, ki vplivajo ali bi lahko vplivale na izvajanje tega dogovora.

1. **člen**

**(veljavnost dogovora)**

1. Ta dogovor se sklepa za obdobje trajanja prostovoljskega dela, kot določeno v petem odstavku 2. člena tega dogovora in preneha po poteku tega roka.
2. Prostovoljec ali prostovoljska organizacija lahko kadarkoli brez obrazložitve odstopita od tega dogovora, tako da o tem obvestita nasprotno stran najmanj 15 dni vnaprej. V kolikor prostovoljska organizacija krši svoje obveznosti po tem dogovoru, lahko prostovoljec odstopi od dogovora brez odpovednega roka.
3. **člen**

**(končne določbe)**

1. Za razlago določil tega sporazuma se uporabljajo določbe Zaklona o prostovoljstvu – ZProst, Obligacijskega zakonika – OZ in drugi veljavni predpisi Republike Slovenije.
2. Če bi se izkazalo, da je katerakoli določba tega dogovora iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
3. Za tekoče izvrševanje določil tega dogovora je na strani prostovoljske organizacije kontaktna oseba \_\_\_\_\_\_\_\_\_\_\_\_\_\_\_\_, s kontaktnimi podatki: e-pošta \_\_\_\_\_\_\_\_\_, telefon \_\_\_\_\_\_\_\_\_, prostovoljec pa bo za komunikacijo s prostovoljsko organizacijo v zvezi s tem dogovorom uporabljal e-pošto \_\_\_\_\_\_\_\_\_ in telefon \_\_\_\_\_\_\_\_\_.
4. Ta dogovor je sestavljen v dveh izvodih, od katerih prejme vsaka stranka po enega.

|  |  |
| --- | --- |
| Prostovoljska organizacija:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum podpisa: \_\_\_\_\_\_\_\_\_\_\_\_\_\_\_\_\_\_  Kraj podpisa: \_\_\_\_\_\_\_\_\_\_\_\_\_\_\_\_\_\_\_\_  Žig in podpis: \_\_\_\_\_\_\_\_\_\_\_\_\_\_\_\_\_\_\_\_ | Prostovoljec:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum podpisa: \_\_\_\_\_\_\_\_\_\_\_\_\_\_\_\_\_\_  Kraj podpisa: \_\_\_\_\_\_\_\_\_\_\_\_\_\_\_\_\_\_\_\_  Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |